Siden 1. januar 2012 har Strategiprogrammet 2012-2016 lagt den overordnede ramme for NORAs virksomhet. Strategiprogrammet bygger på en omfattende strategiprosess med utgangspunkt i OECDs Territorial Review of the NORA Region. Den omfattende rapporten, som ble utarbeidet på NORAs initiativ, utgjør den første dyptgående regionsanalyse av Grønland, Island, Færøyene og Kyst-Norge fra en anerkjent internasjonal organisasjon. Flere av de observasjoner og anbefalinger som inngår i OECDs analyse er innarbeidet i Strategiprogrammet. I denne handlingsplanen konkretiseres disse overordnede målsetningene til en rekke innsatser som planlegges gjennomført i løpet av 2016. NORA vil i 2016 gjennomføre en rekke aktiviteter som bidrar til drøftelsen av vesentlige regionale problemstillinger. I gjennomføringen av handlingsplanens initiativer vil NORA utnytte de samarbeidsmuligheter organisasjonen–som en del av det nordiske samarbeid–har tilgang til innenfor Nordisk Ministerråd og tilknyttede nordiske institusjoner. Nordisk Ministerråd drøfter om det skal utarbeides en nordatlantisk utviklingsstrategi for Grønland, Island, Færøyene og Kyst-Norge, på bakgrunn av en av OECDs anbefalinger i sin analyse av regionen. Strategien skal skape nye samarbeidsinitiativ mellom landene for å sikre en bæredyktig næringsutvikling, herunder fiskeri og havbruk, turisme og kultur, styrket samarbeid innen transport, kommunikasjon og beredskap, samt styrke samarbeid innen energi og miljø. Strategiarbeidet skal vurdere hvordan de diverse sektorer i Nordisk Ministerråd kan ha en særlig tilnærming til sitt arbeid i den nordatlantiske delen av Norden. Organisasjonen ser meget positivt på tilbud som stimulerer barn og unges interesse for digital fabrikkering og lavterskeltilbud hvor iverksettere kan prøve ut ideer. Fab Labs finnes per i dag på Island og i Norge, men ikke på Færøyene og Grønland. NORA ønsker gjennomføre en Fab Lab sommerskole med unge fra hele NORA-regionen. På Årsmøtet 2015 vedtok NORA en ny media- og kommunikasjonsstrategi, og i etterkant av dette har organisasjonen vurdert mulige endringer i organisasjonens kommunikasjonsinnsats. Organisasjonens hjemmeside www. nora. fo vil bli modernisert og relansert inn mot oppstarten av nytt strategiprogram fra 2017, med fokus på dynamisk informasjonsformidling og en oppdatert brukerflate for å gjøre informasjonen enda lettere tilgjengelig. Moderniseringen av hjemmesiden vil også informeres av arbeidet med ny strategi for NORA fra og med 2017. 8. Prosjektstøtte i én søknadsrunde Bevilgning av støtte til eksterne prosjektforslag er et viktig redskap for organisasjons overordnede måloppnåelse om styrket samarbeid i NORA-regionen, og er en viktig del av organisasjonens kontaktflate ut mot regionens samfunn.